open-index/open-wikipedia-markdown huggingface dataset:
Kľačianska Magura

**Kľačianska Magura** () je vrch v južnej časti Krivánskej Malej Fatry. Leží približne  severne od Vrútok. Vrchol nie je turistický prístupný, pretože je súčasťou Národnej prírodnej rezervácie Kľačianska Magura.

## Poloha
Nachádza sa v strednej časti pohoria, v južnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na území okresu Martin a v katastrálnom území obcí Turčianske Kľačany a Sučany. Najbližším výrazným vrcholom je severne situovaný vrch Suchý ().

## Opis
Vrch leží v hrebeni, vybiehajúcom južným smerom z vrchu Suchý a pokračujúcom juhozápadným smerom na Panošinú (). Kľačianska Magura je pokrytá hustým lesom a nakoľko je súčasťou rovnomennej NPR, prístup na vrchol je zakázaný. Prístupná je Chata pod Kľačianskou Magurou, stojaca pri lyžiarskych vlekoch na južnom svahu masívu. Vedú k nej značené chodníky z Lipovca a Turčianskych Kľačian, pričom je možné pokračovať na vrch Suchý v hlavnom hrebeni. Východným susedom je vrch Čierťaž (), južne leží Kozinec (), juhozápadne *Kýčera* () a severne už spomínaný vrch Suchý (). Vrch odvodňuje na východe Biely potok, na juhu a západe potom viaceré menšie prítoky Váhu.

### Výhľady
Vzhľadom na zamedzený prístup na vrchol je možné využiť lokalitu v okolí Chaty pod Kľačianskou Magurou, odkiaľ je ďaleký výhľad. Severný horizont zatieňuje hlavný hrebeň Krivánskej Fatry, juhozápadnému dominujú vrcholy Martinských holí a dobre viditeľná je aj Turčianska kotlina. Pri vhodných podmienkach je pozorovateľná časť Západných Tatier, Veľký Choč, časť Nízkych Tatier, Veľkej Fatry, Žiaru i Vtáčnika.

### Národná prírodná rezervácia Kľačianska Magura

NPR bola vyhlásená v roku 1976 s celkovou výmerou chráneného územia . Nachádza sa v katastrálnom území obcí Turčianske Kľačany, Sučany a Lipovec. Predmetom ochrany sú smrečinové porasty pralesovitého charakteru v hrebeňových polohách Krivánskej Malej Fatry.

## Prístup
Vrchol nie je prístupný, no značené chodníky umožňujú prístup ku chate a ďalej na Suchý.
* po  zelenej značke z Turčianskych Kľačian okolo Chaty pod Kľačianskou Magurou na vrch Suchý ()
* po  žltej značke z Lipovca ku Chate pod Kľačianskou Magurou

## Pozri aj
* Krivánska Fatra
* Zoznam vrcholov v Malej Fatre
* Chata pod Kľačianskou Magurou
* Kľačianska Magura (národná prírodná rezervácia)

## Referencie

## Iné projekty
 

## Externé odkazy
* Poloha na turistickej mape

Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Martin
Špirálová galaxia bez priečky

**Špirálová galaxia bez priečky** alebo **špirálovitá galaxia bez priečky**je typ špirálovej galaxie bez centrálnej priečky alebo nie je špirálovou galaxiou s priečkou. Jej označenie v Hubblovej schéme je **SA**.

## Referencie


## Pozri aj

* Disková galaxia

Kategória:Špirálové galaxie
Prechodná špirálová galaxia

**Prechodná špirálová galaxia** je galaxia, ktorá sa v Hubblovej schéme nachádza medzi špirálovou galaxiou s priečkou a špirálovou galaxiou bez priečky. V morfologickej klasifikácii galaxií je označená ako **SAB**.

## Pozri aj

* Disková galaxia
* Galaktický disk

Kategória:Špirálové galaxie
Prstenec Leva

**Prstenec Leva** je obrovský prvotný mrak vodíka a hélia na obežnej dráhe dvoch  galaxií vo vnútri Súhvezdia Lev.

Rádioastronómovia objavili tento mrak roku 1983. Satelit Galaxy Evolution Explorer objavil ultrafialové žiarenie, ktoré astronómovia z Johns Hopkins University a Carnegie Institution for Science vysvetlili ako ukazovateľ tvorby hviezd v nových trpasličích galaxiách.

## Pozri aj
* Súhvezdie Lev

## Externé odkazy

* Nové hviezdy zo starého plynu 

Kategória:Súhvezdie Lev
Kategória:Astronomické objekty objavené v roku 1983
Západné jazero

**Západné jazero** môže byť:
*v Číne:
**Si-chu
**Kchun-ming chu
*v Japonsku: Saiko
*vo Vietname: Hồ Tây
*v USA: West Lake (jazero)
Tenkovrstvový solárny článok

**Tenkovrstvový solárny článok** alebo **tenkovrstvový slnečný článok** alebo **tenkovrstvový fotovoltaický článok** je druh solárneho článku – veľmi tenký solárny článok, na výrobu ktorého nie je potrebná polovodičová platnička. Vyrába sa z teluridu kademnatého (CdTe – pozri solárny článok z teluridu kademnatého), zliatiny CIS (CuInSe), CIGS (CuInGaSe, príp. CuInGaS) a pod.

## Externé odkazy

*http://www.solarlab.mtf.stuba.sk/fotovoltika.html 
*http://www.photovoltaik.co.at/Photovoltaik_Duennschichtsolarzelle_Solarzellen_Herstellung/ 

Kategória:Optoelektronika
Kategória:Slnečná energia
Si-chu

**Si-chu** alebo **Západné jazero** (, ) je sladkovodné jazero v historickom centre mesta Chang-čou vo východnej Číne.

Jazero bolo pôvodne zátokou na rieke Čchien-tang, ktorá je dnes vzdialená 3 kilometre. V 8. storočí počas vládnutia dynastie Tchang bola vytvorená hrádza, ktorou sa jazero oddelilo od rieky a bolo prehĺbené na 1,5 metra.

Jazero je známe svojimi scenériami a kultúrnym dedičstvom. V okolí jazera je množstvo pavilónov, pagod, záhrad a historických pamiatok. Vďaka svojej kráse je vyobrazené na čínskej bankovke v hodnote jedného juanu a roku 2011 bolo zaradené do zoznamu svetového kultúrneho dedičstva UNESCO. 

## Referencie

## Iné projekty

Kategória:Lokality Svetového dedičstva v Číne

Kategória:Jazerá v Číne
Kategória:Chang-čou
Drišľakoviny

***Drišľakoviny*** bola hudobno-zábavná relácia vysielaná Slovenskou televíziou v rokoch 2001 - 2010. Bola jednou z najsledovanejších programov tejto televízie.Tvorila ju séria verejných vystúpení hudobno-zábavnej skupiny Drišľak. V rokoch 2021-2022 ich  vysielali v  reprízach na RTVS 3 každý víkend v Sobotu a Nedeľu okolo 16:40-17:10 hodine . V roku 2022 prestali účinkovať pod názvom  Drišľak a skupina sa premenovala na Drišľak Tour.

## Príbeh
Hlavný dej relácie tvorí hraný príbeh z prostredia východoslovenskej obce. Predstavované sú každodenné zážitky piatich kamarátov a jednej rodiny. Jednotlivé scény sú prepojené hudobnými a tanečnými vystúpeniami skupiny Drišľak a ich hostí.

## Účinkujúci
V hraných scénach prevažne účinkujú:
* Pavol Antuš
* Ján Jakubčín 
* Viliam Kalman
* Peter Treciak
* Ľubomír Gális

Toto bolo pôvodné zloženie. V súčasnosti skupina Drišľak v televízii nevystupuje, no máva koncerty. V roku 2011 po odchode Petra Treciaka prichádza na basgitaru Ján Pankuch. Po tragickej smrti Ľubomíra Galisa prešiel Ján Pankuch na sólo husle a na basgitaru prišiel Jozef Mašlej. Po odchode Jána Pankucha prišiel na husle Jakub Kubina. V roku 2020 do hudobného dôchodku šiel Pavol Antuš a nahradil ho Slavomír Gombita. V roku 2021 odišiel z kapely Viliam Kalman a nahradil ho na bicie Matúš Putnocký.  

V zložení roku 2021-2022:

* Slavomír Gombita
* Ján Jakubčín
* Matúš Putnocký
* Jakub Kubina
* Jozef Mašlej

V roku 2023 odišiel zo skupiny Drišľak Slavomír Gombita a následne ho nahradil Martin Blaško. V roku 2024 odišli Matúš Putnocký a Jakub Kubina; nahradili ich husle Jozef Merga a bicie nástroje Lukáš Pastirčak.

Od roku 2024 skupina hra a spieva v tomto zložení:

* Sólo spev – Ján Jakubčin
* Basgitara – Jozef Mašlej
* Gitara – Martin Blaško
* Husle – Jozef Merga
* Bicie – Lukáš Pastirčak

## Externé odkazy
* Drišľakoviny na stránke STV
* Oficiálna stránka skupiny Drišľak

Kategória:Televízne relácie Slovenskej televízie
Kategória:Zábavné televízne programy
Kategória:Hudobné televízne programy
Lucia Hurajová

**Lucia Hurajová** (* 16. júl 1976, Bratislava) je slovenská herečka, moderátorka a divadelná producentka.

Absolvovala štúdium na VŠMU, rok strávila na parížskej CNSAD a neskôr na svojej alma mater získala doktorát z divadelnej vedy. Ako herečka na voľnej nohe účinkovala v mnohých bratislavských divadlách najmä v GunaGu, v Štúdiu 12 alebo v divadle Aréna. Je dlhoročnou členkou Túlavého divadla, ktoré v jeho novohistórii zakladala a dodnes v ňom účinkuje najmä v bratislavskom Teatro Colorato, ale aj pohostinne aj na rôznych miestach Slovenska. Nemenej úspešná a uvádzaná je aj komédia MENO, ktorá vznikla v koprodukcii jej produkčnej spoločnosti AEON a legendárneho Štúdia L+S v Bratislave. V tejto inscenácii účinkuje po boku Zuzany Mauréry, Adyho Hajdu a Richarda Stankeho, či kolegu Kamila Mikulčíka. Nesmierne divácky úspešným bolo predstavenie svetoznámej hry Bosé nohy v parku, taktiež v jej produkcii, kde stvárnili manželskú dvojicu spolu s hercom Marekom Majeským. Jej nateraz posledným produkčným počinom je hra V reči stromu slovenského autora Doda Gombára. Za celý team prestížnej inscenácie menujme aspoň hercov Janu Oľhovú a Jána Dobríka.

Má tiež mnohé skúsenosti ako televízna a filmová herečka. Za všetky spomeňme spoluprácu s so slovenským režisérom Jurajom Jakubiskom, či českým režirérom Milan Cieslarom. V súčasnosti ju možete pravidelne vidieť na obrazovkach TV JOJ v úspešnych seriáloch ako Nový život, Nemocnica a iné. Úspech zaznamenala aj ako Valéria Šťastná v seriáli Šťastní versus Šťastní odvysielaného TV Markíza.

Je tiež koučkou prezentačných zručností. Medzi jej pravidelných klientov patria startupove komunity združené okolo spoločnosti Civitta, Unicef, či platforma Trustwomen podporujúca povedomie o ženskej sebahodnote, kde pôsobí ako mentorka.

Má dlhoročnú prax a skúsenosti v organizovaní interkultúrnych projektov. Medzi najúspešnejšie patrí medzinárodný projekt Karavána desiatich slov podporujúci propagáciu francúzskeho jazyka aj v nefrankofónnych prostrediach a pravidelná spolupráca s Francúzskym inštitútom.

Pravidelne účinkuje na Medzinárodnom festivale poézie Ars poetica, vrámci medzinárodného festivalu Noc literatúry, či na festivale francúzskeho filmu Crème de la crème organizovaného každoročne spoločnosťou Film Europe Media company. 

Venuje sa aj dobročinným aktivitám, za všetky spomeňme napríklad o.z. Plamienok.

## Filmografia
* 2000: *[[Hana a jej bratia]]*
* 2002: *Černý slzy*
* 2004: *[[O dve slabiky pozadu]]*
* 2005: *Kamenný klíč*
* 2009: *X=X+1*
* 2009: *[[Ako som prežil]]*
* 2009: *[[Rádio (seriál)|Rádio]]*
* 2020: *[[Nový život (seriál)|Nový život]]*
* 2022: *[[Šťastní vs. Šťastní]]*

## Iné projekty

## Externé odkazy
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské dabingové herečky
Kategória:Absolventi Vysokej školy múzických umení
Kategória:Osobnosti z Bratislavy
Nerast

**Nerast** môže byť:
* prvok alebo zlúčenina s kryštalickou štruktúrou prirodzene sa vyskytujúca v zemskej kôre, pozri minerál
* v zmysle zákona č. 44/1988 Zb. o ochrane a využití nerastného bohatstva (banský zákon) a ďalších doplňujúcich predpisov: tuhé, kvapalné a plynné časti zemskej kôry, pozri nerastná surovina
Hana Gregorová (herečka)

**Hana Gregorová** (* 20. august 1952, Bratislava) je slovenská herečka, ktorá žije v Česku. Bola manželkou českého herca Radoslava Brzobohatého, s ktorým má syna Ondřeja. Z prvého manželstva s jordánskym manželom Gassanom má dcéru Rolu. 

V roku 2024 sa stala historicky najstaršou súťažiacou v show Let’s Dance. Obsadila 9. miesto.

## Filmografia
* 2025: Sľub (TV seriál)
* 2022: Hranica (TV seriál)
* 2014: Kolonáda (TV seriál)
* 2013: Chlapi neplačú (TV seriál)
* 2009: Odsúdené (TV seriál)
* 2009: Mafstory (TV seriál)
* 2008: Miazgovci - Nezvyčajné Dobrodružstvá Aladára Miazgu (Redabing)
* 2008: BrainStorm 
* 2008 - 2015: Panelák (TV seriál)
* 2005: Náves (TV seriál)
* 2005: Ordinace v růžové zahradě
* 2004: O dve slabiky pozadu
* 2001: O ztracené lásce (TV seriál)
* 2001: Stříbrná paruka (TV seriál)
* 2001: Šípková Růženka (TV seriál)
* 1997: Četnické humoresky (TV seriál)
* 1997: Orbis Pictus
* 1997: Tábor padlých žien
* 1996: Byl jednou jeden polda II - Major Maisner opět zasahuje!
* 1993: Tanec lásky a smrti
* 1992: Prague
* 1990: Ujo maliar pozýva (TV seriál)
* 1989: Dlouhá míle (TV seriál)
* 1988: Cirkus Humberto (TV seriál)
* 1988: Prvé hlásky lásky
* 1985: Kára plná bolesti
* 1984: Této noci v tomto vlaku
* 1983: Tisícročná včela
* 1982: Cukor 
* 1982: Pavilón šeliem
* 1982: Pomocník
* 1981: Crainquebille
* 1981: Nedokončená partia
* 1981: Noční jazdci
* 1981: Plavčík a Vratko / Tři zlaté vlasy děda Vševěda
* 1981: Po deviatich rokoch
* 1981: Sokoliarova dcéra
* 1978: Zbojnícky tanec
* 1977: Jedenáste prikázanie (TV seriál)
* 1977: Vianočné oblátky
* 1977: Yetiho stopy
* 1973: Očovské pastorále
* 1972: Letokruhy

## Referencie
 

Kategória:Slovenské filmové herečky
Kategória:Slovenské televízne herečky
Kategória:České filmové herečky
Kategória:České televízne herečky
Kategória:Osobnosti z Bratislavy
Niuserreho pyramída

**Niuserreho pyramída** alebo **Lepsius XX** alebo **Pyramída Lepsius XX** sa nachádza na území pohrebiska pri Abúsíre v Egypte, medzi Ptahšepsesovou mastabou a Neferirkareho pyramídou.

Pyramídu postavil faraón 5. dynastie Niuserre (okolo 2416–2388 pred Kr.), pravdepodobne mladší brat faraóna Raneferefa a syn faraóna Neferirkareho a kráľovnej Chentkaus II.

## Pyramída
Jadro pyramídy pozostáva zo siedmich stupňov tvorených menšími blokmi hrubšieho miestneho vápenca. Vstup sa nachádza v úrovni základne severnej steny objektu. Pozostatky severnej kaplnky, ktorá zastrešovala vstup, neboli zatiaľ nájdené. Subštruktúru pyramídy tvorí zostupná chodba, odkláňajúca sa v určitom mieste východne o 5°, potom predsieň a pohrebná komora. Predsieň a komora ležia vo zvislej osi a sú zaklenuté troma vrstvami veľkých 90-tonových vápencových blokov. V ich priestoroch sa nenašli stopy po pohrebe. Obklad pyramídy tvorili bloky jemného bieleho vápenca, ktorého rohy v prvej vrstve boli zapustené do podložia. Niektoré z nich sa zachovali na pôvodnom mieste. Dnešný stav pyramídy je zlý, subštruktúra je natoľko poškodená zlodejmi, že nie je možná jej presnejšia rekonštrukcia. Nadzemnej časti úplne chýba obklad a je veľmi rozrušená aj vnútorná štruktúra hmoty pyramídy.

## Pyramídový komplex
Nádvorie komplexu má nepravidelný štvoruholníkový tvar. Kultová pyramída ležala tradične pri juhovýchodnom nároží pyramídy. Aj zádušný chrám je na obvyklom mieste pri východnej stene, jeho dispozícia však neleží pozdĺž východozápadnej osi, ale je posunutá na juh, čo je dôsledok priestorového obmedzenia, vyplývajúceho z okolitej stavebnej situácie. Chrám má vedľajší vchod, podobne ako Sahureho, a niekoľko ďalších dispozičných inovácií, medzi ktorými boli aj objekty podobné neskorším pylónom, ktoré spevňovali juhovýchodné a severovýchodné nárožie múru ohrady pyramídového komplexu. Chrám je veľmi zničený zlodejmi, ale existuje jeho celkom presná rekonštrukcia zo začiatku 20. storočia. Na niektorých vápencových blokoch boli objavené stavebné značky s menom doposiaľ neobjaveného Sahureho slnečného chrámu. Prvé dve tretiny vzostupnej cesty ležia na základoch vzostupnej cesty susednej Neferirkareho pyramídy, potom sa cesta prikláňa smerom k Niuserreho pyramíde. Údolný chrám leží pravdepodobne tiež na starších základoch. Cesta prekonáva prevýšenie 28 m. V jej násype vznikli počas Novej ríše hroby kňazov, ktorí slúžili obnovenému kultu faraóna a niektoré z nich sa zachovali neporušené. Oba chrámy mali v exponovaných priestoroch čadičovú dlažbu, niektoré prvky z červenej žuly a z ich reliéfnej a sochárskej výzdoby ostal len zlomok.

## Výskum
Priebežnú obhliadku vykonal už Perring, Lepsiusova expedícia pyramídu zakreslila do mapy. Základný a zatiaľ posledný výskum urobil začiatkom 20. storočia Borchardt.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 
* 

Kategória:Pyramídy v Egypte
Zoznam manželiek panovníkov Aragónska

**Zoznam manželiek panovníkov Aragónska** zahŕňa manželky panovníkov Aragónska, ktorým patril titul kráľovná alebo, počas prvých rokoch existencie Aragónska, titul grófka. Tieto ženy samy nevládli, maximálne boli regentkami za svoje neplnoleté deti. Počas celej histórie Aragónska sa vyskytla len jedna kráľovná, Petronila Aragónska, ktorej manžel, Ramon Berenguer IV., vystupoval ako *„kráľovský manžel*.

Pre prehľadnosť sú kráľovné radené podľa vládnucích dynastií, ku ktorým patrili ich manželia.

Aragónsko vzniklo začiatkom 9. storočia ako **Aragónske grófstvo**, ktoré bolo súčasťou franskej Hispánskej marky. V rokoch 925 až 1035 bolo súčasťou **Navarrského kráľovstva**, od roku 1035 samostatné kráľovstvo. Roku 1162 bolo k nemu pripojené Katalánsko (presnejšie Barcelonské grófstvo), odvtedy sa niekedy rozlišujú Krajiny aragónskej koruny (vrátane Katalánska a pod.) a Aragónske kráľovstvo (vlastné Aragónsko). Od roku 1516, nástupom Karola I. po Ferdinandovi Aragónskom (1506 – 1516), bolo oficiálne spojené s Kastíliou (de facto vznik Španielska).

## Aragónske grófstvo

## Aragónske kráľovstvo
### Aragónska dynastia

### Trastamárovská dynastia

#### Obdobie občianskej vojny proti Jánovi II. (roky 1462 – 1472)

Počas katalánskej občianskej vojny vedenej proti Jánovi II. (ktorý vládol v rokoch 1458 až 1479, hoci tieto roky vlády sú sporné) si na trón nárokovali tri skupiny ľudí (Vojna nezahŕňala kráľovstvo Valencie), ktorí obsadili trón počas tejto vojny (žiaden z nich nevládol vo Valencii, ktorá ostala pod vládou Jána II.). Jedným z nich bol **Peter V. Aragónsky** (vláda 1463 – 1466), ktorý zostal slobodný. Ďalší dvaja, **Henrich IV. Kastílsky** (vláda 1462 – 1463) a **René z Anjou** (1466 – 1472) mali manželky počas svojej vlády. Manželkou Henricha IV. bola **Jana Portugalská**, portugalská infantka, dcéra Eduarda Portugalského a jeho manželky, Eleonóry Aragónskej. Prvá manželka Reného zomrela ešte pred rokom 1462 a jeho druhou manželkou sa stala **Jana de Lavalová**, francúzska šľachtičná a dcéra Guya XIV. de Laval a Izabely Bretónskej.

### Dynastia Habsburgovcov

## Obdobie po zjednotení kráľovstiev na území Španielska
V roku 1556 nastalo spojenie všetkých kráľovstiev, ktoré boli na území dnešného Španielska, a odvtedy sa vyskytovali pod jedným názvom ako Španielsko. Anglická kráľovná Mária I., druhá manželka Filipa II., sa stala prvou **španielskou kráľovskou manželkou**.

Teda všetci ďalší králi boli už králi zjednoteného Španielska, ale až do roku 1700 mali vo svojom titule (Kráľ Aragónska, Kastílie a Valencie, barcelonský gróf) časť ***„kráľ Aragónska“***, ktorú – spolu s ostatnými titulmi – roku 1700 nahradil titul ***„kráľ Španielska“***.

## Pozri aj
* Zoznam panovníkov Aragónska
* Zoznam hláv štátu Španielska
* Zoznam španielskych kráľovien

## Zdroj a externé odkazy
* 
* Panovníci Aragónska 

Kategória:Vládcovia Aragónska
Kategória:Zoznamy žien
Boxing

**Boxing** môže byť:
*box (šport)
*hra pre Game Boy, pozri Boxing (Game Boy)
*hra pre Atari 2600, pozri Boxing (Atari)
Box

**Box** môže byť:
*v športe:
**druh športu, synonymum: pästiarstvo, pozri box (šport)
**povel rozhodcu pri zápase v tomto športe, ktorý znamená, že sa má pokračovať v boji po prerušení
**ohradené montážne miesto na pretekárskej dráhe pri automobilových pretekoch, pozri box (automobilové preteky) 
*ohradené miesto v rámci iného priestoru, najmä v pohostinskej miestnosti, stajni či garáži
*uskladňovacia či prepravná nádoba (schránka) v tvare skrine či skrinky či (umelohmotná) debňa
*nádoba (schránka) krabica, škatuľa
*v slangu: reproduktorová skriňa
*v lekárstve: jednoposteľová izba s filtrom na infekčnom alebo resuscitačnom oddelení
*v kožiarstve: jemná zvršková obuvnícka alebo brašnárska useň, pozri box (kožiarstvo)
*v obuvníctve: pozri krém na topánky, černidlo šuviks
*vo fotografii: najjednoduchší typ fotografického prístroja na zvitkový film, pozri box (fotografia)
*stará americká merná jednotka, pozri box (jednotka)
*hlavný nemecký časopis pre gejov, pozri Box (časopis)
*ostrov v Aleutách, pozri Box Island
*lokalita v Astúrii, pozri Box (Astúria)
*lokalita v Spojenom kráľovstve:
** Box (Wiltshire)
** Box (Gloucestershire)
Cesta II. triedy 520 (Slovensko)

**Cesta II. triedy 520** (*II/520*) je cesta II. triedy na Slovensku, ktorá spája regióny Orava a Kysuce v žilinskom kraji. Jej celková dĺžka je 84,985 km, pričom posledný úsek okolo vodárenskej nádrže Nová Bystrica bol dočasne evidovaný ako *II/520A* a meral 9,408 km.

## Priebeh

### Krásno nad Kysucou – Nová Bystrica
Cestná komunikácia II/520 sa začína v okrese Čadca na križovatke ciest I/11 a III/2017 v meste Krásno nad Kysucou. Ďalej pokračuje križovatkami s cestami III/2039 a III/2035 do Starej Bystrice, kde sa križuje s cestou III/2037. Nasleduje obec Nová Bystrica križovaním s III/2038 a III/2036.

### Vychylovka – Brišovka
Ďalej nasleduje novovybudovaný úsek, ktorý bol dočasne evidovaný ako **II/520A** a ktorý obchádza vodnú nádrž Nová Bystrica cez Vychylovku a spája tak Oravu s Kysucami. S výstavbou tejto časti cesty sa začalo na jar roku 2004. Na úseku dlhom 9,408 kilometra sa nachádza 11 mostov s celkovou dĺžkou 1,2 kilometra, najvyšší sypaný most v Európe a najdlhší najvyššie položený most na Slovensku *(20300)*, ktorý je postavený na 32 pilieroch. Tento úsek bol otvorený 10. novembra 2008. 

Úsek spájajúci Oravu s Kysucami pôvodne viedol údolím rieky Bystrica cez osadu Harvelka, ktoré však bolo zatopené. Zanikol tak aj pôvodný úsek, ktorý tak preťal cestu II/520 na dve časti.. 

### Brišovka – Suchá Hora
Potom cesta pokračuje ďalej ako II/520 do námestovského okresu do obce Oravská Lesná, kde sa križuje s III/2281. Nasleduje obec Zákamenné s križovaním s III/2282 a III/2270, pokračuje križovatkami s cestami III/2271 a III/2274 na križovatku s cestou I/78 v obci Lokca, s ktorou tvorí peáž až po križovatku v obci Ťapešovo, kde sa odpája, prechádza okolo Oravskej priehrady a prechádza do okresu Tvrdošín.

V tvrdošínskom okrese sa II/520 najskôr križuje s III/2309 a III/2308, v Tvrdošíne sa spája s I/59, s ktorou tvorí peáž po mesto Trstená. Následne sa mimoúrovňovo križuje s rýchlostnou cestou R3 v križovatke *Trstená*. Nasledujú križovatky v obciach Liesek s III/2310 a vo Vitanovej s III/2311. Následne prechádza do Poľska ako DW959.

## Referencie

## Iné projekty

## Zdroje
* Miestopisný priebeh cestných komunikácií (Slovenská správa ciest)

520
Kategória:Doprava v okrese Čadca
Kategória:Doprava v okrese Námestovo
Kategória:Doprava v okrese Tvrdošín
Zosimus

Svätý **Zosimus** († 26. december 418) bol pápež katolíckej cirkvi od 18. marca 417 do svojej smrti.

Podľa Liber Pontificalis bol Zosimus Grék, syn Abrama. Podľa niektorých by to mohlo naznačovať židovský pôvod. Traduje sa, že bol žiakom svätého Bazila.

Vydal rad formálnych nariadení. Schválil, aby paškál mohol byť svätený v každom chráme, nielen v chráme katedrálnom. Dbal na morálku kňazov a vydal nariadenie, aby kňazi nenavštevovali bez závažného dôvodu hostince.

Jeho pamiatka sa pripomína 26. decembra.

## Iné projekty

## Zdroj

Kategória:Grécki pápeži
Kategória:Grécki katolícki svätci
Kategória:Katolícki svätci majúci sviatok 26. decembra
Deathcrush

***Deathcrush*** je debutový album nórskej skupiny Mayhem.

## Skladby
Všetky skladby napísali členovia Mayhem, okrem uvedených

# „Silvester Anfang“ – 1:56 (Conrad Schnitzler, na žiadosť skupiny)
# „Deathcrush“ – 3:33
# „Chainsaw Gutsfuck“ – 3:32
# „Witching Hour“ – 1:49 (Venom)
# „Necrolust“ – 3:37
# „(Weird) Manheim“ – 0:48
# „Pure Fucking Armageddon“ – 2:09
# „Outro“ – 1:09

 * (Weird) Manheim a Pure Fucking Armageddon bývajú občas spojené do jednej stopy.
* Outro sa nachádza len na originálnej verzii od Posercorpse a na rôznych bootlegoch.

## Skupina
* Maniac (Sven Erik Kristiansen) – spev (2, 3, 5), vokály (4)
* Messiah (Eirik Nordheim) - spev (4, 7)
* Euronymous (Øystein Aarseth) – gitara
* Necrobutcher (Jørn Stubberud) – basová gitara
* Kjetil Manheim – bicie, piano (6)

Kategória:Hudobné albumy z 1987
Kategória:Albumy Mayhem
Kategória:Debutové albumy
Paškál

thumb|Paškál z roku 2005
**Paškál** (z , lat. a gréckeho *pascha* a to pôvodne z hebrejského *pesah* (prechod, prekročiť; pamiatka na odchod Židov z Egypta) je vysoká veľkonočná svieca. 

Paškál je zapaľovaný pri veľkonočnej vigílii v cirkvách západnej liturgickej tradície a symbolizuje vzkrieseného Krista, ktorého svetlo podľa kresťanskej náuky rozráža temnoty smrti.

Veľkonočná sviečka sa zapaľuje pri veľkonočnej vigílii, ktorá sa koná v noci, od ohňa v blízkosti kostola. Postupne sa s ňou vchádza do zhasnutého kostola a diakon so zdvihnutou sviecou trikrát spieva zvolanie „Kristus svetlo sveta!“ (*lumen Christi*). Liturgia potom pokračuje rozsvietením ďalších sviečok a veľkonočným chválospevom zvaným *[[Exsultet]]*, ktorý spieva opäť diakon.

Na vysokej sviečke je vidieť kríž, ktorý sprevádzajú grécke písmená Α (alfa) a Ω (omega); tieto písmena symbolizujú, že Kristus je začiatok a koniec. Do kríža sú vpísané jednotlivé číslice letopočtu – symbol toho, že Kristus vládne dejinám. Do kríža je vsadených päť kadidlových zŕn predstavujúcich päť rán Kristových na kríži.
left|upright|thumb|Možné zdobenie sviečky
Pri veľkonočnej vigílii sa veľkonočná sviečka trikrát ponorí do vody počas jej žehnania. Pri každom krste sa od nej rozsvecuje sviečka krsteného. Veľkonočná sviečka býva umiestnená v blízkosti oltára, je žehnaná na Bielu sobotu a v kostole sa rozsvecuje pri každej bohoslužbe počas veľkonočnej doby, ktorá trvá až do Turíc, a pri slávení ďalších sviatostí počas celého roku (krst, sviatosť birmovania, manželstvo, svätenie, pohreb).

Niekoľkokilogramová sviečka má pravidlá pre jej zdobenie: je na nej letopočet, kríž a písmená alfa a omega symbolizujúce začiatok a koniec, alebo tam môže byť aj strom života, baranček. Je symbolom kresťanského spoločenstva a Kristovho vzkriesenia.

Práve vloženie kadidlových zŕn do paškálu, jeho požehnanie tvorí spolu so slávnostným sprievodom s paškálom (nesie ho diakon alebo kňaz so spevom: „Svetlo Kristove“) a spevom Exultet bohoslužbu svetla na Veľkonočnú vigíliu.

Sviečka má byť pre pravdivosť znamenia zhotovená z vosku, každý rok nová, len jedna, dostatočne veľká a nikdy nie falzifikát. Neprípustné je teda používanie tzv. olejových paškálov, ktoré skutočnú sviečku len imitujú (podľa inštrukcií *Kongregácie pre bohoslužbu* z roku 1988). U menších farností, ktoré na tom nie sú finančne práve dobre a ich paškál vyzerá ešte použiteľne, je bežné, že len upravia letopočet a veľkonočná vigília sa koná s rovnakou sviečkou aj niekoľkokrát.

## Pozri aj
Veľkonočná vigília

## Iné projekty

## Zdroj

Kategória:Veľká noc
Kategória:Liturgia
Kategória:Sväteniny
Dawn of the Black Hearts

***Dawn of the Black Hearts*** je koncertný album skupiny Mayhem. Ide o polooficiálny album. Na obale je zobrazený spevák Dead po samovražde. Je to jediná zachovaná fotografia Deadovej mŕtvoly, ostatné boli spálené.

Album bol niekoľkokrát znovu vydaný, občas s pridanými bonusmi. Štyri bonusové skladby pochádzajú z úplných začiatkov Mayhem. Boli nahraté v Ski v roku 1986 so spevákom Messiahom a bubeníkom Manheimom. Niekedy bývajú ale chybne označené ako pochádzajúce z Lillehammeru, a ako spevák je nesprávne uvedený Maniac.

## Skladby
#„Deathcrush“ – 3:36
#„Necrolust“ – 4:19
#„Funeral Fog“ – 6:38
#„Freezing Moon“ – 6:06
#„Carnage“ – 4:18
#„Buried by Time and Dust“ – 5:46
#„Chainsaw Gutsfuck“ – 3:59
#„Pure Fucking Armaggedon“ – 3:15

### Bonusové skladby

#„Dance Macabre“ (od Celtic Frost) – 1:10
#"„Black Metal“ (od Venom) – 3:00
#„Procreation of the Wicked“ (od Celtic Frost) – 2:40
#„Welcome to Hell“ (od Venom) – 3:46

## Zostava
* Dead (Per Yngve Ohlin) – spev
* Euronymous (Øystein Aarseth) – gitara
* Necrobutcher (Jørn Stubberud) – basová gitara
* Hellhammer (Jan Axel Blomberg) – bicie

### Zostava na bonusových skladbách
* Messiah (Eirik Nordheim) – spev
* Euronymous (Øystein Aarseth) – gitara
* Necrobutcher (Jørn Stubberud) – basová gitara
* Kjetil Manheim – bicie

Kategória:Koncertné albumy z 1995
Kategória:Albumy Mayhem
Daniel Jarque

**Daniel Jarque González** známy aj pod skráteným menom **Daniel Jarque** či **Dani Jarque** (* 1. január 1983, Barcelona, Španielsko – † 8. august 2009, Florencia, Taliansko) bol španielsky futbalista, ktorý bol v čase smrti kapitánom tímu Espanyol Barcelona. Hrával na pozícii stredného obrancu.

## Smrť
Podľa niektorých španielskych médii dostal srdcový infarkt v čase, keď telefonoval s priateľkou. Spoluhráči si všimli, že chýbal na spoločnom stretnutí a nahlásili jeho neprítomnosť. Podľa iných zdrojov jeho priateľka zavolala spoluhráčom po tom, čo sa neozýval. Daniel Jarque sa s mužstvom pripravoval na predsezónnom kempe v sústredení v talianskom stredisku Coverciano. Na začiatku sezóny 2009/10 sa stal kapitánom tímu po tom, čo z klubu odišiel Raúl Tamudo. Na jeho počesť hráč Arsenalu Londýn, Cesc Fabregas, po svojom druhom góle do siete Toffees (6:1) vytiahol jeho symbolický dres s číslom 21.

## Úspechy
; Espanyol
* Copa del Rey 2005/06 - víťaz
* Pohár UEFA 2006/07 - finalista

; Španielsko do 19 rokov
* Majstrovstvá Európy hráčov do 19 rokov 2002 - víťaz

## Externé odkazy
* Daniel Jarque na stránke bdfutbol.com 
* Daniel Jarque  na klubovej stránke Espanyolu 

Kategória:Španielski futbalisti
Kategória:Hráči RCD Espanyol
Kategória:Osobnosti z Barcelony
Slovenské futbalové kluby v európskych súťažiach v sezóne 2009/2010

V európskych futbalových súťažiach organizovaných Úniou európskych futbalových zväzov hrali v sezóne 2009/2010 štyri kluby zo Slovenska na základe postavenia v ligovej tabuľke sezóny 2008/2009 a Slovenského pohára tej istej sezóny. Do predkola Ligy majstrov sa kvalifikoval víťaz Corgoň ligy, ŠK Slovan Bratislava. Do predkola Európskej ligy druhý a tretí tím z Corgoň ligy (MŠK Žilina, resp. FC Spartak Trnava) a víťaz Slovenského pohára MFK Košice. Na základe novej reformy klubových súťaži, ktorú previedol prezident Michel Platini malo Slovensko v Európskej lige, predchodcu Pohára UEFA, o jeden klub v priamej účasť v predkole viac.

## [[Liga majstrov UEFA 2009/2010|Liga majstrov UEFA]]
### [[ŠK Slovan Bratislava]]
#### 2. predkolo
; 1. zápas:

; 2. zápas

**Celkové skóre: Mostar - Slovan 1:4, do 3. predkola postúpil ŠK Slovan Bratislava**

#### 3. predkolo
; 1. zápas

Súbor:Slovan Bratislava vs. Olympiakos FC, 2009.jpg

; 2. zápas

**Celkové skóre: Slovan - Olympiakos 0:4, do 4. predkola postúpil Olympiakos FC**

## [[Európska liga UEFA 2009/2010|Európska liga UEFA]]
### [[FC Spartak Trnava]]
#### 1. predkolo
; 1. zápas

### ŠK Slovan Bratislava
#### 4. predkolo
; 1. zápas

; 2. zápas

**Celkové skóre: Ajax - Slovan -:-, do skupinovej fázy postúpil **

Kategória:Futbal na Slovensku
Kategória:Futbal v 2009
Fonolit

**Fonolit** alebo **znelec** ( - zvuk a  – kameň) je vulkanická hornina. Výlevný ekvivalent nefelinického syenitu. Zložením je podobný trachytu, líši sa však vyšším obsahom nefelínu.

Názov horniny odvodený z gréčtiny zaviedli na konci 18. storočia A. G. Werner a M. H. Klaproth. Názov sa odvodzuje od kovového zvonivého zvuku, ktorý hornina vydáva pri údere po celistvej vzorke.

## Vznik
Taveniny fonolitického zloženia vznikajú pri nízkom stupni parciálneho tavenia (menej ako 10%) vo vysoko hlinitej spodnej kôre, tvorenej tonalitom, monzonitom a premenenými horninami. Ich parciálne tavenie spôsobuje uvoľňovanie alkálií - hliníka, sodíka, draslíka a vápnika, najmä vďaka taveniu živcov za spoluúčasti mafických minerálov. Takáto tavenina je nenasýtená SiO2, čo má za následok nedostatok kremeňa a tiež väčšie zastúpenie foidov na úkor živcov.

Fonolity sa nachádzajú v oblastiach kontinentálnych horúcich škvŕn, ktoré vznikajú nad plášťovými diapírmi prekrytými kontinentálnou kôrou. Často asociujú s A-typom granitoidov a alkalickými intrúziami. Je preto typický  napr. v oblastiach kontinentálnych riftových zón. Môžu tiež vznikať pri nízkom stupni parciálneho tavenia v kolíznych oblastiach. 

## Minerálne zloženie a vlastnosti
Prevládajúcimi minerálmi sú alkalické živce hlavne sódny ortoklas a sanidín. Významné sú rovnako aj zástupcovia živcov, foidy, hlavne nefelín a sanidín, ktoré môžu tvoriť až 60% horniny. Fonolit patrí medzi horniny bez kremeňa, nachádza sa v spodnej APF časti ternárneho QAPF diagramu. Ako akcesórie sa môžu vyskytovať klinopyroxény, hlavne egirín a augit, ďalej biotit a alkalické amfiboly.

Fonolity sú všeobecne viac viskózne ako trachyt, vytvárajú preto často telesá dómovitého tvaru. Rozpadávajú sa na kusy doskovitého tvaru.

## Využitie
náhľad|vpravo|Fonolit s doskovitou odlučnosťou pri Pustom zámku blízko Českej Kamenice. Stĺpce fonolitu sú asi 25 cm dlhé.
Používa sa najčastejšie ako prísada do betónov a na výrobu štrku.

Niektoré výskyty fonolitov a nefelinických syenitov môžu obsahovať mineralizáciu prvkov vzácnych zemín, ale aj uránu a fosfátov, napr. Phalaborwa v Juhoafrickej republike. Preukázalo sa, že v praveku z fonolitu, v dnešnom Nemecku, vyrábali nástroje na opracovávanie iných materiálov.

## Výskyt
Výskyt fonolitu je známy z Európy, napr. z Nórska, Grónska, Švédska, Ruského Uralu, Pyrenejí, Talianska, Kanárskych ostrovov či Francúzskeho pohoria Massif Central. V Česku sa fonolit vyskytuje v Českom stredohorí. 

Ďalšie lokality vo svete zahŕňajú  Kanadu, Brazíliu, oblasť Transvaal v Juhoafrickej republike a Čínu. V USA sú trachyty známe z Magnet Cove v Arkansase, vytvárajú aj známu prírodnú pamiatku Devils Tower vo Wyomingu.

## Referencie

## Iné projekty

Kategória:Vyvreté horniny
Aranka Szentpéteryová

**Aranka Szentpéteryová** (, rod. Aurélia Szentpéteryová; * 9. december 1933, Kráľovský Chlmec – † 19. január 2023) bola slovenská herečka maďarskej národnosti.

Od roku 1960 bola členkou Jókaiho divadla v Komárne.

## Filmografia
### Filmy
* 1980: *[[Posledná v abecede]]*
* 1989: *[[Omyly tradičnej morálky]]*

### TV seriály
* 20062007: *[[Susedia (seriál)|Susedia]]* (Anyuci)
* 2008: *[[Mafstory]]* (Gizela Vitálošová)
* 2011: *[[Dr. Ludsky]]*

## Referencie

## Externé odkazy
* 
*  

Kategória:Osobnosti z Kráľovského Chlmca
Kategória:Slovenské divadelné herečky
Kategória:Slovenské televízne herečky
Kategória:Slovenské osobnosti maďarského pôvodu
Hustler TV

**Hustler TV** je prémiový televízny kanál vysielajúci obsah pre dospelých. Šírený je po celej Európe prostredníctvom káblových a satelitných operátorov. Majiteľom Hustler TV je spoločnosť Sapphire Media International BV.

Hustler TV ponúka hardcore pornografiu, no jeho sesterský kanál Blue Hustler sa špecializuje na softcore.
Hustler TV je na Slovensku šírený prostredníctvom IPTV Magio od T-Comu, digitálnym kábelovým vysielaním (DVB-C) od spoločnosti UPC a ďalšími.

## Pozri aj
* Hustler TV (USA)
* Hustler TV (Kanada)

## Externé odkazy
* Hustler TV 

Kategória:Pornografia
Kategória:Televízne stanice
Bioluminiscencia

[náhľad|Bioluminiscencia u [svetluška svätojánska|svetlušky svätojánskej]]
**Bioluminiscencia** je vyžarovanie viditeľného svetla (luminiscencia, svetielkovanie) živými organizmami. 

## Princíp
Proces je prírodnou formou chemoluminiscencie, t. j. svetelné žiarenie zniká ako vedľajší produkt chemickej reakcie. Princípom bioluminiscencie je oxidácia luciferínu za prítomnosti enzýmu luciferáza. Pri reakcii sa vyžaruje až 96 % svetla a len 4 % tepla, je teda z hľadiska daných organizmov veľmi efektívny (pre porovnanie, u výbojok je len 10 %).
Reakcia prebieha v dvoch stupňoch:
: luciferín + ATP → adenylluciferín + PP<sub>i</sub>
: adenylluciferín + O<sub>2</sub> → oxyluciferín + AMP + ''h'' ν

## Výskyt

; Mikroorganizmy
* baktérie rodu *[[Photobacterium]]*

* *[[Dinoflagellata]]*
** rad *[[Noctilucales]]*
* niektoré druhy čeľade *[[Vibrionaceae]]* (napr. *[[Vibrio fischeri]]*, *[[Vibrio harveyi]]*, *[[Vibrio phosphoreum]]*)

; Huby
* niektoré druhy rodu *[[Armillaria]]*
* niektoré druhy rodu *[[Mycena]]*
* *[[Omphalotus olearius]]*
* *[[Omphalotus nidiformis]]*
* *[[Panellus stipticus]]*

; Mechúrniky
* pŕhlivce (*Cnidaria*)
** trieda koralovce (* Anthozoa*)
*** rad perovníky (*Pennatulacea*)
** trieda medúzovce (* Scyphozoa*)
*** rod *[[Aequorea]]*
*** *[[Pelagia noctiluca]]*
* trieda rebrovky (*Ctenophora*)

; Ostnatokožce
* niektoré druhy radu *[[Ophiurida]]*

; Červy
* niektoré druhy kmeňa obrúčkavce (*Annelida*)
* niektoré druhy kmeňa štetinatoústky (*Chaetognatha*)

; Mäkkýše
* trieda ulitníky (*Gastropoda*)
** niektoré druhy radu *[[Nudibranchia]]*
* *[[Dyakia striata]]*
* niektoré druhy radu *[[Nudibranchia]]*
* trieda lastúrniky (*Bivalvia*)
* trieda hlavonožce (*Cephalopoda*)

; Článkonožce
* niektoré druhy triedy stonôžky (*Chilopoda*)
* niektoré druhy triedy mnohonôžky (*Diplopoda*)
* niektoré kôrovce (*Crustacea*)
** niektoré druhy triedy lastúrničky (*Ostracoda*)
** niektoré druhy radu krily(*Euphausiacea*) 

; Hmyz
* rad chrobáky (*Coleoptera*)
** čeľaď svetluškovité (*Lampyridae*)
** čeľaď *[[Phengodidae]]*
* rad dvojkrídlovce (*Diptera*)
** niektoré druhy čeľade hubárkovité (*Mycetophilidae*)

; Ryby
* *[[Eurypharynx pelecanoides]]*
* *[[Myctophum]]*
* *[[Ceratias holboelli]]*
* niektoré druhy čeľade *[[Stomiidae]]*
* niektoré druhy čeľade *[[Sternoptychidae]]*
U mnohých rýb je umožňujú bioluminiscenciu mutualistické baktérie. 

## Literatúra
* 

## Iné projekty

Kategória:Bioluminiscencia
Fairey Swordfish

**Fairey Swordfish** bolo britské palubné torpédové lietadlo užívané v druhej svetovej vojne. Aj keď išlo na prvý pohľad o archaický a zastaraný stroj, preukázalo toto lietadlo mnohé služby, pričom sa preslávilo hlavne poškodením bojovej lode Bismarck, ktoré skončilo jej následným potopením.

## Vývoj
Fairey Swordfish bol vyvinutý z lietadla TSR I v rokoch 1933 a 1934. Na jar roku 1935 boli objednané tri predsériové stroje. Išlo o pomalé lietadlo vtedy bežnej dvojplošníkovej koncepcie, ktoré bolo potiahnuté plátnom a jeho rýchlosť sa pohybovala medzi 130/h. Jeho nosnosť bola prekvapivo vysoká, dokázalo niesť torpédo s hmotnosťou , a osem hlbinných náloží po . Armáda tieto stroje dostala v roku 1936. Tie boli počas vojny postupne modernizované, došlo k inštalácii silnejšieho motora, úpravám spodnej plochy krídel, kam mohli byť zavesené neriadené rakety a k ďalším vylepšeniam.

## Bojové použitie
Po vypuknutí 2. svetovej vojny roku 1939 ochraňovali Swordfishe britské vojnové aj obchodné loďstvo. Na nepriateľa prvýkrát zaútočili 11. apríla 1940 a zasiahli pri Trondheime nemecký torpédoborec. Námorné letectvo využívalo lietadlá na kladenie mín a aj k hliadkovým letom nad morom. V novembri 1940 sa preslávili účasťou v nálete na talianske loďstvo kotviace v Tarente, v máji 1941 účasťou pri potopení bojovej lode Bismarck a vo februári 1942 útokom na nemecké vojnové lode Scharnhorst, Gneisenau a Prinz Eugen. Swordfishe ďalej vzlietali z palúb sprievodných pomocných lietadlových lodí proti ponorkám pri ochrane konvojov v Atlantiku aj na lodných trasách do ZSSR.

## Hlavné technické údaje
[thumb|Bombardéry Swordfish prelietajú nad lietadlovou loďou [HMS Ark Royal]]

* ***Posádka:*** 3 (pilot, pozorovateľ, radista-strelec)
* ***Rozpätie:*** 
* ***Dĺžka:*** 
* ***Výška:*** 
* ***Nosná plocha:*** 
* ***Hmotnosť prázdneho lietadla:*** 
* ***Vzletová hmotnosť:*** 
* ***Pohonná jednotka:*** 1 × deväťválcový hviezdicový, vzduchom chladený motor Bristol Pegasus IIIM3
** ***Výkon pohonné jednotky:*** 750 k (550&nbsp;kW), resp. Pegasus 30 s max. výkonom 820 k (603&nbsp;kW)

### Výkony
* ***Maximálna rýchlosť:*** /h
* ***Dostup:*** 
* ***Dolet:*** 878–

### Výzbroj
* 1 × pevný guľomet Vickers K kalibru 
* 1 × pohyblivý guľomet Lewis či Vickers K kalibru  v zadnej kabíne
* 1 × torpédo kalibru  s hmotnosťou , respektíve námorná mína s hmotnosťou  pod trupom, príp. až 8 neriadených rakiet s hmotnosťou  typu RP-3

## Iné projekty

Kategória:Britské bombardovacie lietadlá
Kategória:Britské palubné lietadlá
Kategória:Lietadlá druhej svetovej vojny
Swordfish
Kategória:Torpédové bombardéry
Jiří Kulhánek

**Jiří Kulhánek** (* 31. december 1967, Brandýs nad Labem) je český spisovateľ fantasy a sci-fi románov.

Jeho diela sú špecifické čiernym humorom až sarkazmom, násilím (mučenie a krvavé scény) a nadľudskými vlastnosťami hrdinov. V jeho knihách sa objavujú upíri, zombie, kyborgovia v prostredí minulosti, súčasnosti a postapokalyptickej budúcnosti. Dej príbehov máva rýchly spád a je opisovaný v prvej osobe. Prezývka Mistr.

## Diela
### Romány
* *[[Vládci strachu]]* (1995), (dotisk 1. vydání 1998)
* *[[Cesta krve]]* – vyšlo v dvoch častiach *Část I – Dobrák* (1996) a *Část II – Cynik* (1997); obidve časti získali Akademie science fiction, fantasy a hororu za najlepšiu pôvodnú knihu roka. *Autor nedovolil dotlač (rovnako nepovolil dotlač knihy Vládci strachu)*  a už vydané knihy sa stali zberateľskými.
* *[[Divocí a zlí]]* – vyšlo v štyroch častiach *Čas mrtvých*, *Hardcore* (1999), *Temný prorok* a *Kříže* (2000)
* *[[Noční klub]]* – vyšlo v dvoch častiach 2002 – 2003. Noční klub bol publikovaný aj v anglickom preklade vydavateľstvom Createspace Independent Publishing Platf:The Night Club: Part I. (2007) The Night Club: Part II (2011)
* *[[Stroncium (román)|Stroncium]]* (november 2006; 470 s., ISBN 80-85892-85-5), sci-fi román
* *[[Vyhlídka na věčnost]]* (október 2011; 550 s.), sci-fi román

### Poviedky
* *Smrt je nejlepší lékař* – vydané v brožúre *Zámek naděje*, Nakladatelství K, Praha 1994, ISBN 80-900248-8-2
* *To je přece nesmysl* – nízkonákladová brožúra, Nakladatelství K, Praha 1994, ISBN 80-900248-7-4. Obsahuje poviedky *Svůj život, Spojeni v Bohu, „Tak tedy – HEIL HITLER – ty svině!“, Reportáž psaná ve svěrací kazajce* a *Instant* (1. miesto Cena Karla Čapka 1994 v kategórií krátka poviedka spolu s poviedkou *Šoulačka*. Vydaná tiež v nízkonákladovom zborníku *Kočas 94 – Cesty mlokov*, Banská Bystrica a následne *Mlok: sbírka vítězných prací Ceny Karla Čapka za rok 1994*, Klub Julese Vernea, Praha 1996).
* *Je 7:00, pro dnešek nejvyšší čas zabít svého prvního policajta* (*[[Ikarie]]* 4/1994) – je úvodom k románu *Divocí a zlí*)
* *Soumrak* (*[[Ikarie]]* 3/1995) – fantasy
* *Koruna věčnosti* – poviedka o Conanovi; vyšla v časopise *[[Nemesis (časopis)|Nemesis]]* 2/1996 a fanzinu českej Conan Society *The Nemedian News* 3/2002
* *Povídky* (Klub Julese Vernea 2007, 80 máloformátových strán 9,5 x 8,5 cm, ISBN 978-80-85892-90-1) – obsahuje *Je 7:00, pro dnešek nejvyšší čas zabít svého prvního policajta* a poviedku *Trojúhelník* (1992)

Kategória:Narodenia v 1967
Kulhánek, Jiří
Kategória:Českí spisovatelia science-fiction
Kategória:Českí spisovatelia románov
Kategória:Spisovatelia fantasy
Martin Vanek

**Martin Vanek** (* 2. jún 1966, Bratislava) je slovenský divadelný a televízny herec.

## Život
Vyštudoval bábkoherectvo na DAMU v Prahe. S Igorom Adamcom účinkoval v detskej televíznej relácii *Kakao* v TV Markíza, neskôr spolupracovali v relácii *Nebuďte bábovky* na STV. Neskôr sa stal známy ako postava doktora Bélu v televíznom seriáli *[[Mafstory]]*.

Je členom divadla GUnaGU. Hral aj na scéne Divadla a.ha.

Ako moderátor a scenárista spolupracoval so Slovenskou filharmóniou na cykle Hudobných akadémií pre deti a mládež.

## Filmografia
*1986: Prípad Kolman
*1998: Rivers of Babylon
*2006 - 2012: Mafstory (Béla)

## Dielo
*Šlabikár správneho kakaovníka
*Veľký svet malého predškoláka
*2008: Mafstory - Sága rodu Molnárovcov

## Diskografia
* 2003: *Jódlovací Udo alebo [[Igor Adamec|Igor]] a Martin z Bábovky* - MSP Records, CD

Kategória:Slovenskí bábkoherci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí spisovatelia pre deti a mládež
Kategória:Osobnosti z Bratislavy
Arkóza

**Arkóza** je typ pieskovca s podielom nestabilných zŕn (živce, muskovit, úlomky nestabilných hornín) nad 25 %.

Termín ako prvý použil A. Brongniart roku 1823.

## Vznik
Arkózy vznikajú zvetrávaním hornín bohatých na živce, sú to hlavne vyvreté a premenené horniny, napríklad granitoidy, ktoré obsahujú veľa kremeňa a živcov. Zvetralina, ktorá tvorí klasty arkózy však spravidla prekonala iba krátky transport alebo sa usadila veľmi rýchlo, pretože zrná nestabilných hornín a živcov by sa pri dlhšom transporte rýchlo rozpadli. Živce sa napríklad procesom kaolinizácie premieňajú na kaolín, dôležitým činiteľom je pri tom vlhkosť a teplo. Arkózy sa preto nachádzajú skôr v suchšom a chladnejšom prostredí, i keď to nie je pravidlo. Podľa dnes zaužívaných predstáv, arkózy vznikajú priamo počas alebo ihneď po skončení orogenézy v nepokojnom prostredí. Sú preto textúrne nezrelými horninami, častá je hrubá vrstvovitosť alebo šikmé zvrstvenie. Veľká časť arkóz sa nachádza priamo v nadloží granitických hornín, typické sú tiež pre deltové, riečne a kontinentálne prostredie.

## Zloženie a vlastnosti
Ako ostatné pieskovce, aj arkóza má vysoký obsah kremeňa. Obsahuje však aj viac než 25 % zŕn živcov. Často je sfarbená do ružova (od ružových živcov) alebo červena (od hematitu). Často obsahujú aj lupienky muskovitu. Hrubozrnné arkózy sa podobajú žule. V dôsledku krátkeho transportu sú slabo vytriedené.

## Výskyt
náhľad|vpravo|Karbónska arkóza Bebertal, Sasko-Anhaltsko.
V Západných Karpatoch sú polohy arkóz známe zo Starohorských vrchov, Slovenského rudohoria (napr. štítnické súvrstvie) ale i z obalových jednotiek tatrika, napr. z karbónskych hornín seleckej jednotky v Považskom Inovci (novianské súvrstvie). Známe sú tiež z viacerých jadrových pohorí ako súčasť spodnotriasového lúžňanského súvrstvia.

Vo svete sú známe napr. zo sparagmitového súboru baltického štítu alebo z Nemecka (sárska panva). V Českom masíve arkózy vytvárajú polohy v karbónskych a permských sedimentoch napr. v okolí Krkonoší alebo v blanickej a boskovickej brázde.

## Použitie
Arkózy sa obyčajne používajú ako stavebný kameň, prípadne ako prímes do betónov a ako kamenivo. V prípade vysokej čistoty však môžu byť ťažené ako zdroj živcov pre sklársky priemysel.

## Referencie

### Ďalšie zdroje

## Iné projekty

Kategória:Usadené horniny
Kaknästornet

náhľad|Kaknästornet, 2008.
**Kaknästornet** je televízna veža v Štokholme. Výstavba veže začala v roku 1963 a dokončená bola v roku 1967, jej výška je 155 metrov a 170 m spolu s anténou. Konštrukcia veže je železobetónová. Veža je spolu s rozhľadňou verejnosti prístupná.

## Iné projekty

Kategória:Veže vo Švédsku
Kategória:Stavby v Štokholme
Kategória:Rozhľadne vo Švédsku
Kategória:Architektúra z 1967
Näsinneula

náhľad|Näsinneula
**Näsinneula** je rozhľadňa vo Fínskom meste Tampere s výhľadom na jazero Näsijärvi. Postavená bola v rokoch 1970 – 1971. Otvorená bola 1. mája 1971. Je vysoká 167,9 metrov a je najvyššou vežou vo Fínsku a v Škandinávií. Vo výške 124 metrov sa nachádza otočná reštaurácia (otočí sa každých 45 minút). Dva výťahy premávajú do výšky 120 metrov, kde sa nachádza bufet a na vyššou poschodí reštaurácia. 

Na vrchole veže je maják, ktorý pomocou kombinácií farieb hlási obyvateľom predpoveď počasia.

## Iné projekty

Kategória:Veže vo Fínsku
Kategória:Architektúra z 1971
Kategória:World Federation of Great Towers
Tour Montparnasse

náhľad|Tour Montparnasse
**Tour Montparnasse** je najvyšší mrakodrap v Paríži a vo Francúzsku. Jeho výstavba prebiehala počas rokov 1969 – 1972. Je vysoký 210 metrov a má 59 poschodí. Využíva sa ako administratívna budova, pričom jej posledné dve poschodia sú prístupné verejnosti ako rozhľadňa a reštaurácia.

Budova sa nachádza v historickom 15. obvode a preto bola často kritizovaná pre narušenie tejto historickej časti mesta. Úrady po dokončení zakázali výstavbu podobných budov v centre mesta. Všetky ostatné moderné výškové budovy sú postavené v mestskej časti La Défense.

## Iné projekty

Kategória:Architektúra z 1972
Kategória:Mrakodrapy v Paríži
Kategória:Stavby v Paríži
Kategória:15. obvod (Paríž)
Andrzej Marciniak

**Andrzej Marciniak** môže byť:
* poľský matematik, pozri Andrzej Marciniak (matematik)
* poľský himalájista, pozri Andrzej Marciniak (horolezec)

Marciniak, Andrzej
Andrzej Marciniak (horolezec)

**Andrzej Marciniak** (* 1959, Kolbudy, Poľsko – † 7. august 2009, Prostredný hrot, Slovensko) bol poľský himalájista, ktorý 24. mája 1989 vystúpil na najvyššiu horu sveta, Mount Everest. Počas tejto výpravy zomrelo päť jeho kolegov z tejto expedície po tom, čo ich zasiahla lavína, boli to Mirosław Falco-Dąsal, Mirosław Gardzielewski, Zygmunt Andrzej Heinrich, Andrzej Otręba a Eugeniusz Chrobak zomrel na ďalší deň. Marciniak bol jediný, kto prežil.

Andrzej Marciniak zomrel 7. augusta 2009 na zranenie, ktoré mu v ten deň spôsobil uvoľnený balvan pri výstupe na Prostredný hrot v Malej studenej doline vo Vysokých Tatrách. Zranenie sa mu stalo v ťažko dostupnom teréne, horská služba a posádka leteckej záchrannej služby ho po príchode už nedokázala zachrániť, hoci s nimi ešte komunikoval.

## Referencie


Kategória:Narodenia v 1959
Kategória:Úmrtia v 2009
Kategória:Poľskí horolezci